CELEX: 32022D0435
Language: da
Date: 2022-03-08 00:00:00
Title: Den Europæiske Centralbanks afgørelse (EU) 2022/435 af 8. marts 2022 om ændring af afgørelse 2010/275/EU om forvaltning af sammenlagte bilaterale lån til fordel for Den Hellenske Republik (ECB/2022/9)

16.3.2022   
               
               
                  DA
               
               
                  Den Europæiske Unions Tidende
               
               
                  L 88/196
               
            
         DEN EUROPÆISKE CENTRALBANKS AFGØRELSE (EU) 2022/435
         af 8. marts 2022
         om ændring af afgørelse 2010/275/EU om forvaltning af sammenlagte bilaterale lån til fordel for Den Hellenske Republik (ECB/2022/9)
         DIREKTIONEN FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 132,
         under henvisning til statutten for Det Europæiske System af Centralbanker og Den Europæiske Centralbank, særlig artikel 17 og 21, og
         ud fra følgende betragtninger:
         
                     (1)
                  
                  
                     Forrentningen af indlån hos Den Europæiske Centralbank (ECB) som omhandlet i Den Europæiske Centralbanks afgørelse 2010/275/EU (ECB/2010/4) (1) bør bringes i overensstemmelse med forrentningen af statslige indskud i henhold til Den Europæiske Centralbanks retningslinje (EU) 2019/671 (ECB/2019/7) (2) med henblik på at sikre konsekvens i forrentningen af sammenlignelige indlån på tværs af Eurosystemet.
                  
               
                     (2)
                  
                  
                     Afgørelse 2010/275/EU (ECB/2010/4) bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændring
            Artikel 5 i afgørelse 2010/275/EU (ECB/2010/4) affattes således:
            
               
                  »Artikel 5
                  Forrentning
                  Den konto, der holdes hos ECB i långivernes navn, forrentes som følger:
                  
                              a)
                           
                           
                              hvis renten for indlånsfaciliteten på den relevante kalenderdag er nul eller højere (positiv), med nul procent eller den korte eurorente (EURSTR), alt efter hvilken der er lavest
                           
                        
                              b)
                           
                           
                              hvis renten for indlånsfaciliteten på den relevante kalenderdag er lavere end nul (negativ), med renten for indlånsfaciliteten eller den korte eurorente (EURSTR), alt efter hvilken der er lavest.«
                           
                        
            
         
         
            Artikel 2
            Ikrafttrædelse
            Denne afgørelse træder i kraft på femtedagen efter dens offentliggørelse i Den Europæiske Unions Tidende.
            Den finder anvendelse fra den 4. april 2022.
         
         
            Udfærdiget i Frankfurt am Main, den 8. marts 2022.
            
               Christine LAGARDE
               
                  Formand for ECB
               
            
         
         
            (1)  Den Europæiske Centralbanks afgørelse 2010/275/EU af 10. maj 2010 om forvaltning af sammenlagte bilaterale lån til fordel for Den Hellenske Republik og om ændring af afgørelse ECB/2007/7 (ECB/2010/4) (EUT L 119 af 13.5.2010, s. 24).
         
            (2)  Retningslinje (EU) 2019/671 af 9. april 2019 om de nationale centralbankers indenlandske operationer i forbindelse med forvaltningen af aktiver og passiver (ECB/2019/7) (EUT L 113 af 29.4.2019, s. 11).